Freerunning

Το Freerunning είναι η τέχνη της ελεύθερης σωματικής έκφρασης, χωρίς περιορισμούς και όρια. Αποσκοπεί στην ομορφιά, τη χάρη, και την ομαλότητα της κίνησης. Ο free-runner προπονείται ώστε να μπορεί να κινείται ελεύθερα στο περιβάλλον, αστικό ή μη, και να μπορεί να εκφράζει τον εαυτό μέσω της διάδρασης με τα διάφορα αντικείμενα του χώρου. Ο ιδρυτής και δημιουργός του Freerun' είναι ο Sébastien Foucan.

 Ο όρος "Free-Running" επινοήθηκε από τον Γκιγιόμ Πελετιέ (Guillaume Pelletier), ένα από τα άτομα που συμμετείχαν στην παραγωγή του ντοκιμαντέρ Jump London, το 2003. Αρχικά, προοριζόταν για μια πιο διεθνή έκδοση του Parkour, μιας και τα Αγγλικά είναι πιο διαδεδομένη γλώσσα, και ο Πελετιέ θεωρούσε ότι το όνομα "Free-Running" αποτελούσε ακριβή μετάφραση της λέξης "Parkour". Έτσι, και οι δύο αυτοί όροι χρησιμοποιούνταν εναλλακτικά στο Jump London. Ωστόσο, η άποψη του Σεμπαστιάν Φουκάν (Sébastien Foucan) για το Parkour απέκλινε από αυτή του Νταβίντ Μπελ (David Belle). Έτσι, η κοινότητα άρχισε να αναφέρεται στην έκδοση του Φουκάν ως "Free-Running", και κράτησαν το όνομα Parkour για τον ορισμό του Μπελ. Σύμφωνα με τον Φουκάν, το Freerunning δεν έχει να κάνει με την ομορφιά αλλά με το να νιώθεις συνδεδεμένος με το περιβάλλον σου. Βαθιά επηρεασμένη από τις πολεμικές τέχνες, η φιλοσοφία που κρύβει ορίζει την σύνδεση του σώματος με το πνεύμα και το περιβάλλον. Μπορεί να συγκριθεί με την κίνηση των ζώων η την ρευστή κίνηση του νερού. Οι αξίες που έχουν δοθεί στο Freerunning σύμφωνα με τον δημιουργό του είναι οι εξής : Ακολούθησε το δικό σου μονοπάτι Μην σταματάς να προπονείσαι Να σέβεσαι τους συναθλητές σου Γίνε έμπνευση για τους άλλους Να είσαι θετικός και να ψάχνεις για θετικότητα και στο περιβάλλον που εξασκείσαι Να σέβεσαι το περιβάλλον σου. Είσαι ελεύθερος να δοκιμάσεις άλλες πειθαρχίες Μην το παίρνεις τόσο σοβαρά. Το ταξίδι είναι πιο σημαντικό από τον προορισμό Δεν υπάρχει καλό η κακό, σωστό η λάθος, αυτό που μετράει είναι οι εμπειρίες που αποκτάς μέσω της προπόνησης. Το Freerunning δεν είναι elite πειθαρχία αλλά για τους ανθρώπους που αγαπάνε την μετακίνηση. Dash Vault: Το Dash Vault συνεπάγεται τρέξιμο προς ένα τοίχο ή κάποιο κάγκελο περίπου στο ύψος της μέσης και του στήθους, τα πόδια περνάνε πρώτα πάνω από το εμπόδιο και ακολουθούν τα χέρια τα οποία τοποθετούνται την τελευταία στιγμή για να ολοκληρωθεί το πέρασμα. Αυτό το πέρασμα είναι για καταστάσεις στις οποίες χρειάζεται να ξεπεράσoυμε ένα εμπόδιο με επιπλέον απόσταση από την άλλη πλευρά του αντικειμένου, μαζί με το γεγονός ότι προσφέρει μια πιο ακριβής προσγείωση εφόσον μπορούμε και βλέπουμε τα πόδια μας. Gate Vault: Το Gate Vault χρησιμοποιείται για να περάσουμε πάνω από ένα αντικείμενο που είναι αρκετά ψηλό και δεν μπορεί να ξεπεραστεί με κάποιο άλλο πιο συνηθισμένο πέρασμα, πύλες και φράκτες με συρμάτινο πλέγμα είναι καλά παραδείγματα τέτοιου είδους εμποδίων. Ένα πλεονέκτημα είναι ότι ο τρόπος με τον οποίο κατεβαίνουν τα πόδια σας για να πλησιάσουν το έδαφος, οδηγεί σε μικρότερο κραδασμό κατά την προσγείωση, καθώς έχετε ένα κράτημα στη πλευρά του εμποδίου. Το Gate Vault μπορεί επίσης να χρησιμοποιηθεί για ένα χαμηλό εμπόδιο που έχει όμως αρκετό βάθος από την άλλη πλευρά, βοηθώντας έτσι να έχετε μια καλύτερη προσγείωση. Reverse Vault: Το Reverse Vault μπορεί να γίνει μια πολύ χρήσιμη τεχνική όταν χρειάζεται να προσεγγίσουμε κάποιο κάγκελο από τέτοια γωνία όπου ένα κλασσικό πέρασμα με δύο χέρια δεν θα ήταν αποτελεσματικό, μπορεί να χρησιμοποιηθεί επίσης μετά την έξοδο μας από κάποιο άλλο πέρασμα ως συνδυασμός βοηθώντας έτσι να διατηρήσουμε την ρευστότητα στην κίνησή μας για το επόμενο εμπόδιο ιδίως όταν έχουμε προσγειωθεί σε περίεργη γωνία με το εμπόδιο που ακολουθεί. Parkour in Greece / PKINGR https://facebook.com/pkingr Parkour & Freerunning Greece: http://parkour.gr/